semprecorrent...: Començant la partida des del minut 0\nNota: Aquesta crònica l'he escrit prèviament a mà (a diferència del que faig habitualment), per tal de treballar l'escriptura, ja que el fet de mantenir les mans mínimament quietes (sense tremolors) és una de les meves majors dificultats al sortir de l'hospital.\nComençarem amb una introducció del viscut en primera persona des de l'interior de l'hospital i a posteriori la crònica del què va viure l'Alba des de fora...\nObro els ulls. Miro al meu entorn. No el reconec en absolut. Però on soc? Però què hi faig aquí? Però per què estic estirat en aquest llit? Masses preguntes sense resposta... Ràpidament se'm esgota l'energia per seguir-me qüestionant coses i, de sobte, se'm tornen a tancar els ulls.\nEm torno a despertar i segueixo amb els mateixos interrogants. Malgrat tot, em sento molt confortable. La problemàtica està en que el confort i jo no som amics durant gaire estona seguida i intueixo que ja he superat, amb escreix, el temps màxim de confort que puc suportar.\nEstic lligat per un munt de cables i tubs a un grapat de màquines que em mantenen totalment immòbil. De nou, em tornen a aparèixer els mateixos dubtes, però, de nou, se'm esgota ràpidament l'energia i, de nou, sóc incapaç de mantenir els ulls oberts.\nMica en mica, amb la informació que em van donant metges i infermeres, acabo deduint que me'n ha passat una de molt grossa. Però quan? Però on? Segueixo sense entendre massa res.\nDe sobte, i després d’uns quants dies de divagar en un món d’incertesa en el que no tenia l’energia per mantenir-me despert gaire estona, un raig de llum m'il·lumina amb la màxima potència. És l'Alba que està entrant per la porta de l'habitació. Aquesta llum és la que sempre apareix en els moments més decisius. En els moments que realment necessito ajuda. Estic salvat!\nLa primera pregunta que em fa l’Alba és: “Com em dic?” Em sorprèn tant aquesta pregunta que li responc amb un nom que no és el seu a propòsit. Crec que la seva cara té el mateix grau d’estupefacció que la meva de sorpresa a la seva pregunta. Abans de que la dona se’m segueixi acollonint, li dic: “Dona, Alba, quines preguntes de fer-me!” Sembla que es queda més tranquil·la.\nL’Alba em comença a resumir com he arribat fins aquí. Cada cosa que m’explica és més sorprenent que l’anterior. Quan em diu que vaig tenir una parada cardiorespiratòria, em deixa bastant acollonit. Tot el que m’ha succeït em deixa absolutament estupefacte, però més estupefacte em deixa totes les ajudes i mostres de suport que em diu l’Alba que han estat arribant durant tots aquests dies de totes bandes. Així que, malgrat el mal tràngol que he fet passar a la meva gent més propera, sembla que han estat molt ben acompanyats. Tot d’un plegat, l’Alba em diu que ha de marxar. “Noooooooooo!!!” “Tranquil, demà torno, Salvador”.\nDe sobte una immensa sensació de solitud em deixa totalment fulminat i, de nou, infinitat d’interrogants em tornen a invair. Sortosament, els infermers i les infermeres, que em cuiden com un nen petit, són molt bona gent i m’alcen l’estat d’ànim amb l’exquisidesa del seu tracte. Després de donar-li unes quantes voltes al “coco”, acabo prenent consciència de tot plegat i, com que tot és tant incert, m’adono com és totalment inútil pensar a un termini més enllà del dia de demà...\nEm diuen que m'instal·laran un DAI (Desfibril·lador Automàtic Integrat). Amb aquest dispositiu instal·lat, en el supòsit de tornar a tenir una arrítmia ventricular com la que m'ha portat fins aquí, actuaria i evitaria que es produís el fatídic desenllaç que m'ha conduït fins al llit on ara mateix estic lligat.\nUn cop a quiròfan, el Doctor que m'operarà m'explica en què consisteix l'operació i em transmet una absoluta tranquil·litat. Primer m'explica que la meva patologia és una miocardiopatia arritmogènica del ventricle dret. Que traduït seria que, en un determinat moment, la freqüència cardíaca d’aquest ventricle dret es desbordi i sigui tan elevada que impedeixi que la sang acabi sortint del ventricle produint l’arrítmia.\nFa uns anys, en una ecografia que em van fer al cor, la Doctora em va comentar que tenia un ventricle més gran que l’altre, però en aquell moment no i va donar cap importància. Vist en perspectiva, si li hagués dit que feia molta activitat física, potser li hauria donat una major importància. Però res, a hores d'ara, això ja és aigua passada. L'operació queda resolta en un tres i no res i de nou ja torno a estar a l'habitació. "Així que si ja tinc el dispositiu instal·lat, ja puc marxar cap a casa, oi?" La resposta que em donen és que caldrà esperar un parell o tres de dies per tal de confirmar que està tot estable. Afortunadament, el dia següent els meus pares i l'Alba ja són a l'hospital per emportar-se'm cap a casa. Així que arribada a l’hospital amb helicòpter el dia 26 de desembre, uns 10 – 12 dies en coma (fins el 4 – 6 de gener que començo a despertar) i el 16 de gener cap a casa. Prou bé. L’eufòria de la sortida de l’hospital queda esvaïda instantàniament en el moment que faig l’intent de caminar. Les cames no tenen gens de força (però gens) i, a més, em costa moltíssim mantenir l'equilibri. Entre l'Alba i la meva mare m'agafen una per cada braç per tal de que no caigui. Hòstia, aquesta sí que no m'he l'esperava. En aquests instants soc exactament igual que un avi de molt avançada edat.\nArribar a casa suposa un important alleujament de la situació. Desafortunadament, en Salvador que arriba en aquesta casa, dista una infinitat amb en Salvador que en va marxar. Tenim feina, nanu!!!\nA la que intento pensar en el futur, tot és incertesa. La feina? L'activitat física? El meu dia a dia? És tal el grau d'incertesa que opto per aparcar el futur per més endavant. De moment, tocarà viure i avançar dia a dia. El què està clar és que per tal de que en Salvador d'ara torni a ser el mateix Salvador d'abans (o el més similar possible) tocarà pencar de valent. Cosa que em preocupa més aviat poc, sinó tot al contrari, és una injecció de motivació enorme.\nA les cames els hi falta moltíssima força. El sentit de l'equilibri justeja una barbaritat. Les mans em tremolen. Tinc uns espasmes als braços totalment involuntaris que em resten tot el control. Resumint, pràcticament sense força i sense equilibri, les extremitats i les mans van per lliure i, a sobre, uns espasmes realment desesperants. Aquest és el punt de partida.\nEls primers dies caminem un parell de km, al cap d'una setmana 4 km i mica en mica noto com va incrementant lleument (però molt lleument) la força de les cames. Veig que l'evolució serà molt lenta i que caldran grans dosis de paciència. Malgrat tots els malgrats, en cap moment m'he sentit defallit i estic cada dia més motivat i els ànims més amunt que mai. Sense cap mena de dubte, estic davant del repte més complex de la meva vida. Però també tinc l’absoluta certesa que res m'aturarà.\nAra que estic de baixa, tinc més temps per pensar i, tot hi estar molt animat, si penso massa en el meu futur, una absoluta incertesa m’envaeix amb una força que, per moments, està a punt d’abatre’m. Podré seguir treballant en el mateix? Podré tornar a córrer? Podré tornar a pedalar? Què serà de la meva vida després d'aquesta sotragada? M'exigeixo un moment de quietud mental i, un cop assolida, aconsegueixo treure'm de sobre una enorme llosa que tenia sobre el cap i estava a punt de fer-me esclatar el cervell.\nDe moment ho deixem aquí... M'aferro a la paciència (en caldrà moltíssima). Màxima confiança en mi mateix i deixar que la màgia de la vida vagi fent la seva feina i, de ben segur, que amb el pas del temps (sembla que no serà poc) tot acabarà tornant a on hagi de tornar. No sé si serà en el mateix punt en el que ho vam deixar el dia 26/12/20, abans de que succeís tot això, però una plena confiança i un absolut convenciment en mi mateix em diuen que el futur que vindrà no estarà mancat en cap moment de l'energia, la motivació i l'actitud que sempre m'han acompanyat.\nAgrair infinitament la força, el suport i l'ajuda rebuda de totes bandes. Tant a mi com a la meva gent. Una ajuda que ha arribat i segueix arribant des de totes direccions i en tots els sentits i que ha fet que el desenllaç hagi estat el millor que podria imaginar. Una vegada més, moltíssimes gràcies per seguir-hi sent!!!\nArribada a casa el 16/01/21\nPublicat per semprecorrent a 17:59\nUnknown 30 de març de 2021, a les 20:58\nUn comentari que m'ha agradat molt, es d'agrair l'explicació pels que poc o molt ens em interessat del teu estat i acompanyat a la teva família que ho va passar molt malament. Ets un lluitador i de béns segur que et tornarà l'energia que tenia en Salvador BEN PARIT, Com tu dius sempre. Moltes felicitats a tu i a la família per haver superat aquest pal tant fort.\nnaiara 30 de març de 2021, a les 21:36\n"El futuro es impredecible y su control sobre él es solo una ilusion."\nSempre endavant, ets admirable salvador i tens a una dona espectacular i junts feu un equip envidiable. Una abraçada ben parit!!!!!\nMariano Pujol 30 de març de 2021, a les 21:59\nVamosss!! Tot això és passatger!! Ja veuràs com et recuperes més aviat del que't penses!\nLes hores són cansines i lentes però els anys van que volen...per tant, i mi jugo un sopar, que l'any que ve et tenim donant guerrilla....\nUnknown 30 de març de 2021, a les 22:07\nEts molt molt gran Salvador!!!!\nUnknown 30 de març de 2021, a les 22:24\nMolts ànims i molta força. A seguir lluitant en el dia a dia i poc a poc veuràs com tornaràs a ser el Salvador d'abans.\nUnknown 30 de març de 2021, a les 22:34\nGràcies Salvador per compartir aquestes paraules, per compartir aquests sentiments i emocions, per recordar-nos,a tots els que hem llegit aquestes linies, que vida sempre està suspesa d' un fil i com n' és d' important valorar-la, estimar-la i viure-la amb intensitat, sigui quina sigui la cursa que ens toqui córrer.\nGràcies per compartir el teu coratge i valentia i tambe els teus temors. Gràcies per ser,com sempre, un exemple a seguir en multitud d' aspectes.\nMolta força i a seguir sent tu mateix!\nUnknown 30 de març de 2021, a les 22:40\nAnònim 31 de març de 2021, a les 0:22\nJa eres un referent, però aquesta història t'ha fet més gran.\nMoltes gràcies per compartir. Encara em queden moltes coses per aprendre de vosaltres.\nI qui sap, potser ens podrem veure i compartir uns quants kms a ritme de gruixut ;)\nUna abraçada ben parit!\nj@umet 31 de març de 2021, a les 9:31\nNen una forta abraçada 😘\nPpong 31 de març de 2021, a les 9:41\nEspero que te repongas rápidamente y bien. Que seas muy feliz y que los demás te veamos y brindemos por ello.\nEse DAI no sabe en qué pedazo de corazón le han instalado 😜\nKrlos 31 de març de 2021, a les 9:43\nSom molts els que vàrem patir i seguir el teu estat. Els missatges de veu de l'Alba explicant la teva evolució corrien pel whattsap dia a dia i eren una necessitat per nosaltres. Força i muntanyes!\nJoan ilercavó 31 de març de 2021, a les 16:28\nÀnims Salvador. Molt bèstia el que t'ha passat. Tota la força i empatia!\nHe estat 10 anys amb control metge amb permís per fer esport i apretades per una cardiopatia congènita.\nAra mateix estic d'alta, ja no faig controls. Però solament jo sap lo malament que ho he passat, ecos, holters, ressonància, moltes visites...\nAmb coratge te'n sortiràs i valoraràs encara més l'eix principal de la vida. La Salut!! Amunt doncs, les muntanyes t'esperen!!\nPere PeterPan 31 de març de 2021, a les 22:47\nEspero que et recuperis bé i aviat d'aquesta sotragada.\nPer sort tens una bona "guerrillera" al teu costat per afrontar i lluitar contra aquestes coses que no ens esperem.\nEt desitjo moltes coses bones, que de ben segur n'hi haurà.\nComparteixo les paraules d'en Ppong: Aquest DAI no sap en quin tros de cor l'han instal·lat.\nUna Forta Abraçada "Mestre" Salvador i Alba.\nUnknown 1 d’abril de 2021, a les 18:41\nMolts anims salva!! Tu pots en aixo i molt més una abraçada molt forta per tu i l'alba\nUnknown 2 d’abril de 2021, a les 19:56\nHola com sempre dius tu podem amb això i molt més.\nNo ens para ningú.\nEndavant ben parit.\nics 3 d’abril de 2021, a les 14:40\nSempre he pensat que eres un geni. Un geni, per a mi, és algú que destaca per sobre dels altres perquè ha nascut a una època abans del que li tocava; és algú que dóna als demés individus alguna cosa de la qual en podràn treure profit ells i tots els seus descendents, és algú que quan se'n va deixa una petja tan profunda que se'n parlarà pels segles dels segles. Que sempre has destacat ningú en té cap dubte; que dónes als demés, qui sap què és la quedada ja sap de que parlo; i per sort, encara no has marxat, i no ho has fet perquè encara del millor de tu està per arribar. Els que estem al teu voltant restem impacients a l'espera. Tros de bemparit!!!\nics 3 d’abril de 2021, a les 14:42\nPol Puig 6 d’abril de 2021, a les 22:25\nMolts ànims Ben parit!! Ets referent pel positivime i l'energia que tens. Ara més que mai, molta força!!!\nUnknown 10 d’abril de 2021, a les 19:45\nHola Salvador, probablement no sabràs qui soc, no ens coneixem personalment. Soc un bon amic dels teus pares, els quals sempre m'han parlat de tu amb molt de orgull i agraint a la vida la possibilitat de haver-te pogut estimar.\nNo et càpiga cap dubte, estas en el cami correcte. Els paranys que et depara la vida se superant amb l'esforç i l'actitud dels valents.\nTu, donat el teu coratge, fa de la teva persona un amic admirable i en crea un bon referent.\nTal i com va dir algú algun dia.. QUE LES DIFICULTATS DEL CAMI NO ENS FACI PERDRE LES GANES DE FER CIM\nJordi Costa 3 de maig de 2021, a les 7:26\nVenparit!!! espero que et recuperis aviat company, una forta abraçada a tu i l'Alba!!!\nAnònim 3 de maig de 2021, a les 9:18\nFa molt temps que et segueixo via xarxes socials i per mi ets un referent i una motivació molt important en el meu dia dia!Gràcies a tu he conegut un una part de mi que desconeixa. No se com dir-ho...però veient el que feies m'has ajudat a intentar millorar i intentar coses que veia totalment impossibles per mi. I més després de sortir d'una dura operació. (Pensava no poder tornar a corre mai més).\nVaig intentar buscar informació de que et passava i ara he sapigut que t'ha tocat viure una part molt fosca de la vida. Nomes dir que sortiras endavant segur com tot el que t'has proposat fins ara. Una abraçada Salvador!\nIsmael 7 de maig de 2021, a les 21:02\nno conec ningú amb tanta força i motivació per continuar mirant endavant!!!! Molta força Salvador!!!\nmarc 9 de juny de 2021, a les 13:38\nhola Salvador, sóc el noi que diumenge passat vam intercanviar unes paraules per "allà dalt". Segur que amb la teva força i coratge també superaràs aquest sotrac com tants altres reptes i històries has aconseguit. I volem seguir llegint les teves cròniques, tens molta traça a escriure. Enhorabona i la lluita continua!\nUnknown 17 d’octubre de 2021, a les 21:13\nTot i la teva juventut ets un mestre per molts amb la teva filosofía, voluntat i registencia.\nSalvador tenim moltes sortides pendents,es un honor poder sortir amb gent com tu.


Impulsades actuacions de millora a les gorgues de Sant Privat d’en Bas | Web oficial de l'Ajuntament de La Vall d'en Bas\nL’alcalde de la Vall d’en Bas, Lluís Amat, la diputada delegada de Medi Ambient de la Diputació de Girona, Anna Barnadas i el director de Banca d’Institucions de CaixaBank a Girona, Rafel Noguer, han presentat avui una sèrie d’actuacions en la zona de les gorgues de l’àrea recreativa dels Pins – pla d’en Xurri, a Sant Privat d’en Bas. Els treballs, que acabaran a principis del 2020, s’emmarquen en el conveni de col·laboració que la Diputació de Girona i “la Caixa” tenen subscrit en matèria de conservació del medi natural i la biodiversitat.\nLes accions que es porten a terme, amb un cost d’uns 30.000 euros, estan dirigides a regular principalment l’ús públic de l’espai. La gran afluència de visitants des de la dècada dels noranta, sobretot durant els mesos de juliol i agost, ha derivat en impactes a l’entorn natural com l’erosió de camins i marges, la ruderalització de la vegetació, el destorb a la fauna i l’acumulació de deixalles i excrements. A més, comporta problemes de circulació amb els veïns, perquè s’hi troben habitualment cotxes mal aparcats que dificulten o, fins i tot, impedeixen el pas.\nLes gorgues del Pla d’en Xurri i les piscines es localitzen a la riera de Sant Privat, i la gorga dels Escurçons i la del Salt del Roure, a la riera de Joanetes. Ambdues rieres transcorren per un paratge natural de gran valor, amb elements paisatgístics i de biodiversitat remarcables. És el cas del bosc de ribera, amb espècies de flora d’interès, com la canuguera o l’herba fetgera; l’herpetofauna (conjunt d’amfibis que troben refugi i zones de reproducció adients en les gorgues i les zones d’aigües tranquil·les), com és el cas de la salamandra o el gripau comú, entre d’altres; o el barb de muntanya, la llúdriga, el cranc de riu, i aus d’interès especial, com la merla d’aigua o el blauet.\nLes actuacions per preservar els valors naturals de l’espai consisteixen a delimitar les zones d’aparcament a través de bandes de cautxú i llambordes de formigó; instal·lar cartells informatius i educatius a l’àrea recreativa amb la regulació d’usos; traçar un sol itinerari d’accés als gorgs i obstaculitzar el pas a camins alternatius per a dissuadir-ne el seu ús; retirar les set taules de pícnic i les papereres properes a les gorgues, i substituir-les per tres taules de pícnic de fusta i instal·lar durant l’època de màxima activitat un lavabo individual portàtil ecològic.


Pilar Martínez-Cosentino, vicepresidenta de Grupo Cosentino, guanya el “Premi Dona Empresària CaixaBank 2021”\nL’executiva serà una de les representants espanyoles en els premis internacionals IWEC Awards 2021, que es lliuraran durant la 14a. conferència internacional Women’s Entrepreneurial Challenge, que se celebra en format virtual entre el 9 i el 10 de novembre.\nCaixaBank i Cooperatives Agroalimentàries d'Espanya col·laboren per donar suport a al sector\nEl director general de Negoci de CaixaBank, Juan Antonio Alcaraz, i el president de Cooperatives Agroalimentàries d'Espanya, Àngel Villafranca, han signat la renovació del seu acord de col·laboració amb l'objectiu de "seguir donant suport a l'activitat de el sector".\nGortázar: “Els bancs estem ja preparats per ser els facilitadors de la inversió d'impacte”\n@CaixabankEl conseller delegat de CaixaBank, Gonzalo Gortázar, ha destacat l'important paper que el sector bancari pot jugar en l'avanç de la inversió sostenible i d'impacte.\nGortázar apel·la a la seguretat jurídica per mantenir la confiança dels inversors\nL'entitat pagarà aquest any un dividend de el 50% de l'resultat recurrent en metàl·lic\nCaixaBank ajuda a autònoms, pimes i empreses a accedir als fons europeus\nL'entitat ha celebrat una trobada digital amb clients, en què s'han analitzat les novetats, s'han presentat les convocatòries obertes i les que es llançaran aviat i s'han facilitat consells pràctics per augmentar les possibilitats d'obtenir una subvenció.\nGortázar defensa el paper d'una banca forta per a ajudar als ciutadans\nEl conseller delegat de CaixaBank ha recordat les diferents iniciatives impulsades des de CaixaBank durant la pandèmia per atendre les necessitats dels clients o com recentment ha pres mesures per donar suport als afectats per l'erupció d'el volcà a La Palma.\nGoirigolzarri: "La tecnologia es converteix en un avantatge competitiu només si es posa a servei dels clients"\nEl president de CaixaBank, José Ignacio Goirigolzarri, ha reclamat la necessitat que tots els actors dels serveis bancaris es regeixin per les mateixes regles:\nEls premis ‘Sustainable Finance’, de nova creació, destaquen a les entitats líders en iniciatives de finançament sostenible en el món.\nD'entre les 14 seleccionades en la fase regional, s'elegirà la guanyadora nacional dels guardons, que serà una de les representants espanyoles en els premis internacionals IWEC Awards 2021.\nEls analistes destaquen a Gonzalo Gortázar per la seva credibilitat, lideratge i comunicació; i a Javier Pano per la seva gestió financera i comunicació.\nLa targeta Vueling Visa, presentada en exclusiva amb CaixaBank, permetrà als usuaris acumular Avios a través de totes les seves compres i també obtenir beneficis en futurs desplaçaments, com l'embarcament prioritari o més flexibilitat a l'hora de canviar un vol.\nCaixaBank patrocina les fires de Fira de Lleida\nCaixaBank i Fira de Lleida han renovat l'acord de col·laboració pel qual l'entitat financera es converteix en patrocinadora principal de les fires i altres actes de caràcter similar que organitzi l'entitat firal.\nCaixaBank i CREA SGR acorden una línia de 100 milions per recolzar al sector cultural, audiovisual i esportiu\nL’acord ha estat subscrit pel director general de Negocio de CaixaBank, Juan Antonio Alcaraz; el president d’EGEDA, Enrique Cerezo; i el conseller delegad de CREA SGR, Miguel Ángel Benzal.


50 empresaris i tècnics participen al Seminari d'Empresa i Medi Ambient - Garrotxa Digital\n50 empresaris i tècnics participen al Seminari d’Empresa i Medi Ambient\nComentaris tancats a 50 empresaris i tècnics participen al Seminari d’Empresa i Medi Ambient\nEl primer Seminari Internacional d’Empresa i Medi Ambient va cloure les seves jornades dissabte, amb la valoració positiva per part dels seus impulsors, la Universitat Menéndez Pelayo i la Fundació d’Estudis Superiors, que n’han destacat la participació d’emprenedors joves. Al seminari han participat un total de 50 persones, entre empresaris i tècnics. El director del seminari ha recordat que l’objectiu començarà a acomplir-se ara, quan els joves aplicaran les idees que han escoltat durant aquestes jornades sobre eficiència energètica i les aplicaran en diversos projectes empresarials.\nEl primer Seminari Internacional d’Empresa i Medi Ambient organitzat per la Universitat Menéndez Pelayo i la Fundació d’Estudis Superiors concluïa dissabte amb la ponència de Ferran Tarradellas, portaveu d’Energia de la Comissió Europea del 2006 al 2010 i cap de premsa de la Representació de la Comissió Europea a Espanya. Per a Tarradellas, la dependència que Catalunya té a nivell energètic respecte a d’altres països del món pot veure’s com una oportunitat per desenvolupar nous projectes d’eficiència energètica. L’obectiu del Seminari era el de fomentar projectes emprenedors relacionats amb l’estalvi i l’eficiència energètica. Per al conseller d’Empresa i Ocupació, Francesc Xavier Mena, que va ser present al seminari, aquest ha de ser un objectiu de país. Durant la seva intervenció a la cloenda del seminari internacional, Mena ha criticat la política energètica de l’Estat espanyol, concretament, que imposi taxes a les empreses generadores i cogeneradores d’energia. Per al conseller, aquests costos haurien d’estar previstos en els pressupostos generals de l’Estat. El primer Seminari Internacional sobre Empresa i Medi Ambient organitzat a Olot ha estat valorat de forma positiva per part dels seus impulsors, que han destacat la participació d’emprenedors joves.\nMena: “El camí cap a la sobirania de Catalunya no ha d’espantar als empresaris”\nL’Askartza Leioa de l’olotí Joan Albella guanya la Gabon Kopa\nL’equip de govern d’Olot reduirà un 30% la partida de Promoció als pressupostos i deixarà d’organitzar quatre esdeveniments\nL’equip de Govern d'Olot ha decidit reduir un 30% l’aportació a l’àrea Promoció de la Ciutat dels pressupostos del 2020, després de rebaixar 10 punts percentuals l’augment de l’Impost de Béns Immobles que pretenia, a causa de la pressió ciutadana.…\nLa Diputació de Girona aportarà 1.505.000 euros a la Garrotxa per finançar 29 obres públiques fins el 2017\nVa quedar aprovat per unanimitat. Seguim parlant de dades, aquesta setmana, la cambra gironina va aprovar el nou Pla Únic d'Obres i Servei. En aquest ple, es va decidir que la Diputació de Girona aportarà 1 milió 505 mil euros a la Garrotxa per finançar 29…


Guanya el Barça, perd el Camp Nou | Esports | EL PAÍS Catalunya\nGuanya el Barça, perd el Camp Nou\nEl club blaugrana millora el negoci amb la compravenda de jugadors i a canvi compromet la seva política esportiva: 9 dels 15 fitxatges fets en els últims tres anys han deixat l'equip\nBarcelona 30 AGO 2018 - 18:00\tCEST\nAlcácer i André Gomes, en una imatge d'arxiu. LLUÍS GENÉ AFP\nEl Barça ha après a manejar-se al mercat després de ser considerat un club tan malgastador com bon formador de jugadors a la Masia. Pressionat per les ofertes de l'estranger, el planter blaugrana ha perdut protagonisme i, per contra, guanyen pes les operacions de compravenda i el seu saldo positiu: l'entitat ha guanyat aquest estiu 5,8 milions després de comptabilitzar el total gastat en les incorporacions (131,9) i els ingressos obtinguts pels traspassos (137,7).\nNo es recorda cap balanç econòmic millor des dels últims temps del president Josep Lluís Núñez (1999). La política esportiva, no obstant això, és més qüestionable si s'atén a la consolidació dels fitxatges: en els últims tres anys, 9 dels 15 que s'han fet han causat baixa, 12 sobre 22 si es pren com a referència la temporada 2014-2015, abans de la destitució d'Andoni Zubizarreta el 2105, quan va canviar la gestió al FC Barcelona.\nZubizarreta es va incorporar al Barça com a secretari tècnic el 2010 a petició de Pep Guardiola. Sandro Rosell, llavors president, reconegut negociador com a vicepresident blaugrana i abans vinculat a Nike, aspirava a col·locar un tècnic d'un perfil més baix i proper, una persona de la seva màxima confiança, com era Pere Gratacós. Guardiola, no obstant això, va apostar per Zubizarreta, substitut de Txiki Begiristain, símbol de l'era Laporta, sempre associat a Johan Cruyff.\nZubizarreta va resultar decisiu en l'elecció de Tito Vilanova com a substitut de Guardiola, i en la de Luis Enrique, que va ocupar el lloc de Tata Martino, tècnic proposat per Rosell. Va ser també qui va fomentar l'àrea de metodologia, va crear el COR (Coneixement, Organització i Rendiment) i va renovar la plantilla el 2014-2015 amb Lucho i nou incorporacions: Rakitic, Luis Suárez, Ter Stegen, Vermaelen, Masip, Mathieu, Douglas, Bravo i Rafinha. Avui es mantenen com a titulars Ter Stegen, Rakitic i Suárez, als quals cal afegir Alba, contractat el 2012-2013, sense oblidar que Valverde sempre va ser un candidat a la banqueta en el mandat de Zubizarreta. Encara que condicionat inicialment per la personalitat de Guardiola i de Rosell, el criteri de Zubizarreta es va anar accentuant fins que el gener del 2015, un any després de la dimissió de Rosell, va ser acomiadat sorprenentment per Josep Maria Bartomeu.\nLa política va canviar amb el nou president, més partidari d'un equip d'executius que no pas d'un ideòleg com Zubizarreta. Així s'expliquen les apostes per Albert Soler i Pep Segura, avui mànager del club, i la contractació d'un secretari tècnic com Robert Fernández, substituït aquesta temporada per Éric Abidal i Ramon Planes. Davant la falta de diners i l'elevada massa salarial, la prioritat és contractar joves perquè es revaloritzin i vendre'ls bé si no es consoliden al Camp Nou.\nNou dels 15 fitxatges dels últims tres anys han deixat el club: Arda Turan i Aleix Vidal, incorporats el 2015, quan el Barça va ser sancionat per la FIFA, i André Gomes, Digne, Alcácer, Paulinho, Deulofeu, Yerry Mina i Marlon. I dels sis que segueixen, un és titular: Umtiti; tres són suplents —Cillessen, Denis i Semedo—; i Coutinho i Dembélé, les incorporacions més costoses de la història del club, van arribar després que s'ingressessin 222 milions per Neymar.\nLa gestió de Robert ha estat condicionada pel nou modus operandi de Bartomeu i el judici a la seva tasca queda pendent del rendiment de jugadors com Coutinho, Dembélé, Arthur o Lenglet, després de la consolidació d'Umtiti i a l'espera d'incorporar De Jong a mitjà termini. Encara que els nous han estat beneïts per Messi, la gestió esportiva, al cap i a la fi, està a costa dels resultats, mentre que l'econòmica està beneïda, de moment, pels beneficis.\nLa prioritat és guanyar la Champions i inaugurar l'estadi Johan Cruyff, una manera de potenciar el futbol base, pàl·lid pel descens del filial a Segona B després de 34 fitxatges en dos anys i mig; tocat des que Thiago va ser traspassat el 2013 al Bayern per 25 milions, quan la seva clàusula havia arribat a ser de 90; desmoralitzat per la sortida de promeses com Robert Navarro, Eric García o Jordi Mbola.\nIngressos per traspassos\nPaulinho: 50 milions (va costar 40)\nYerry Mina: 30,2 (11,8)\nDigne: 20,2 (16,5)\nDeulofeu: 13 (12)\nAleix Vidal: 8,5 (17)\nMarlon: 6 (5)\nArnáiz: 5 (0,5)\nIngressos per cessions\nAndré Gomes, 2,25 (va costar 37 milions)\nPaco Alcácer, 2 (va costar 35 milions)\nArda Turan està cedit al Basaksehir (va costar 34 milions)\nArturo Vidal: 19\nWagué, del filial: 5\n*No s'inclouen les variables de les operacions.\nRonald Araujo, un central per al filial del Barça amb 100 milions de clàusula\nPaco Alcácer marxa cedit al Dortmund després de dos anys a l’ombra


Una associació musulmana denuncia Abascal per dir que la majoria de violadors són immigrants\nL’entitat de Reus es basa en algunes frases del líder de Vox i d'Espinosa de los Monteros en campanya\nReusL'associació musulmana Watani, de Reus, ha presentat aquest dimecres una denúncia contra els dirigents de la formació ultra Vox Santiago Abascal i Iván Espinosa de los Monteros per haver dit que la majoria de violadors són immigrants. La denúncia, presentada al jutjat de guàrdia de la ciutat i a què ha tingut accés l'ACN, detalla que Espinosa de los Monteros va assegurar que "un estranger és tres vegades més propens a violar que un espanyol", en declaracions al programa Espejo público, d'Antena 3. A més, l'escrit també recull una manifestació feta pel líder de Vox durant el debat d'aquest dilluns a TVE en què va dir que “des de la Manada dels Sanfermines hi ha hagut més de 100 Manades i el 70% dels que estan imputats són immigrants”.\nL’advocat de l’entitat musulmana, Hilal Tarkou, sosté que aquestes manifestacions són “radicalment falses” i podrien incórrer en un suposat delicte d’incitació a l’odi i a la violència. “Constitueixen una manifesta alarma social, atempten greument contra la dignitat de les persones estrangeres, atempten contra la convivència, contra la pau social, inciten a l’odi, motiven i criden a la conflictivitat i, consegüentment, al racisme i a la xenofòbia especialment contra els estrangers”, puntualitza el lletrat en la denúncia.\nDavant d’aquests fets, Tarkou considera que aquestes manifestacions no estan emparades per la llibertat d’expressió i que són “altament perilloses i alarmistes”. El lletrat demana al jutjat que investigui els dos dirigents de Vox pel delicte d’incitació a l’odi, que preveu penes d’entre un i quatre anys de presó.\nLa segona denúncia del mateix advocat a Vox\nAl març el lletrat de l'entitat ja va denunciar el secretari general de Vox, Javier Ortega Smith, per dir que “l’enemic comú és la invasió islamista”. Posteriorment, un jutjat de Reus va obrir diligències per un suposat delicte de discriminació.\nAnys enrere, l'associació musulmana reusenca Watani, propulsora de la denúncia contra Abascal, també va portar a judici a l’antiga cúpula de Plataforma per Catalunya per racisme, arran d’una campanya de les municipals del 2011.\nVox immigració denuncia Santiago Abascal


Tres testimonis del cas Formentera diuen al jutge que votaren lliurement\n27 febrer 2021 13:36\nLes acusacions veuen «més a prop» la demostració del frau electoral\nEls germans Aníbal, Iris i Vilma Riera Albornoz, ratificaren davant de la comissió judicial de Balears desplaçada a Santa Fe que el seu vot fou «lliure» i que ningú no els pressionà per afavorir un determinat partit polític en les eleccions autonòmiques de 1999, que donaren origen al cas Formentera. Reconegueren, això no obstant, que no emplenaren els formularis per inscriure's a Formentera, ja que aquest tràmit el dugué a terme una germana «que és mestra», encara que sí que procediren a firmar-los.\nEls advocats de les acusacions particulars, Ascensió Joaniquet i Miquel Mas, en representació del PSIB-PSOE, EU-EV i PSM, i de la defensa, Rafael Perera, discreparen de manera oberta en finalitzar el llarguíssim primer torn de preguntes. Cinc hores durà la compareixença dels primers tres testimonis, residents a Santa Fe, amb arrels balears, celebrada sota la presidència del jutge argentí Francisco Miño al Jutjat Federal número 2 de Santa Fe.\nEls advocats de l'acusació creuen que després d'escoltar els germans Riera Albornoz es continua avançant en la investigació del que qualifiquen com «el major atemptat contra la democràcia a Balears», i que ha quedat «absolutament desmuntada la mentida de la compra d'una casa a Formentera». Per tant aquesta qüestió «ja no és una coartada (per a la seva inscripció massiva en aquesta illa), perquè quedà acreditat que aquesta decisió fou posterior». Reiteraren que els tres testimonis participaren en l'operació Enyorança, no pagaren el viatge i «cap no emplenà el formulari, encara que el firmaren». També es mostraren sorpresos que els testimonis no coneguessin les opcions polítiques i que, pel que sembla, «votaren sense pensar». «Una de les germanes digué que s'havia inscrit a Formentera perquè el seu pare hi havia nascut, quan en realitat ho féu a Sant Antoni de Portmany», indicaren.\nPerera, per la seva part, discrepà de manera oberta amb els seus col·legues i afirmà: «No s'ha demostrat ni hi ha hagut cap indici que pugui suposar l'existència d'un frau electoral. Les persones que han declarat ratificaren el que ja digueren a la comissió rogatòria que es remeté en el seu moment. Han reconegut les seves firmes, i quan se'ls ensenyaren els fulls de declaració, s'han reafirmat en el seu contingut i en les seves signatures. Entenc que de cap manera s'indueix o s'infereix ni s'aporten indicis que ha existit el frau electoral».\nRespecte al fet que no havien emplenat els formularis, el lletrat reiterà que en un imprès «el que val és la firma». «Es tracta de gent amb poca cultura, humils: Una digué que li havia emplenat una germana. Són coses versemblants i no crec que el fet que jo presenti una reclamació davant d'un organisme i que l'ompli una germana perquè és mestra, com explicà, em sembla que no és una irregularitat administrativa», subratllà.


Delegat Comercial Zona de Girona i rodalies-Productes de Software Wolters Kluwer\nDimarts, 19 Febrer 2019 10:17\nNom/raó social: INFOLAB SOFTWARE I SERVEIS, S.L.U.\nDomicili de l'empresa: Adreça de Barcelona.Rda Ponent, 144 4B. Adreça de Girona: Carrer del Riu Güell, 58 (Edifici CINC) 17005 -\nTelèfon fix: 937271224/872 59 19 19\nWeb de la empresa: http://www.infolab.es\nPersona contacte: Inma Martos Martínez\nProductes a representar: Productes Wolters Kluwers. (A3software) Primera marca de software per assessories i pimes.\nPerfil de l'agent comercial: Funcions: •\tDelegat de zona província de Girona i rodalies. •\tRepresentació producte de Wolters Kluwers (A3software) primera marca de software per assessoria i empreses. •\tCaptació nous clients i gestió de la cartera de clients.Mercat d’assessoria i pimes. •\tEstablir col.laboracions i prospecció de mercat. •\tComplir la planificació de l’ assistència a clients encomenada. •\tCompliment de l’ objetiu mínim marcats de venda. •\tRealitzar una bona presa de dades per la posterior implantació del Dpt.de Postvenda •\tComplir l’ estratègia empresarial •\tAtendre la demanda i les necessitats dels clients en funció de la seva classificació. •\tConfeccionar l’ oferta/Pressupost. •\tTasques pròpies de Telemàrketing i planificar les visites Comercials. Gestionar cobrament d’impagats. Requisits: •\tExperiència mínima d’ 1 any en lloc similar .Preferiblement al sector IT. •\tConeixements i tècniques i tancaments de vendes, negociació i venda consultiva. •\tConeixements en Telemàrketing. •\tEs valoraran molt positivament coneixements en àrea fiscal, laboral , comptable etc. •\tEs valoraran coneixements en programes CRM . •\tPerfil persona ressolutiva, compromesa i orientada a objectius. •\tCapacitat de comunicació i treball en equip. •\tAcostumada a treballar sota pressió.\nCondicions que ofereix: Contracte: Indefinit Salari: Partir d'un sou fix entre 20.000-22.000 + comissions segons experiència demostrable del candidat Altres: vehícle propi d'empresa Horari: Dilluns a dijous de 8.15 a 18.00(1 h per dinar) Divendres de 8.15 a 14.00 . Mes agost jornada intensiva.\nAltres observacions: Persona resident de la zona de Girona treballarà a la nostra oficina ubicada en : carrer del Riu Güell , 58 ( Edifici Cinc) Girona


Sabor de Gràcia, aquest divendres a l'Auditori Josep Carreras de Vila-seca\nEls successors de Peret presentaran el seu show que barreja rumba catalana, història i audiovisuals\nEls barcelonins Sabor de Gràcia CEDIDA\nDijous, 21 abril 2022 22:08\nAquest divendres 22 d’abril, a les 20h, l’Auditori Josep Carreras acollirà els Sabor de Gràcia i el seu show barreja de música, història i audiovisuals.\nAmb més de 25 anys de trajectòria artística i experiència en els escenaris són els hereus de la rumba catalana de Peret. En la seva carrera musical han realitzat gires de concerts per Amèrica i Europa, col·laborant amb artistes de primer nivell com Gipsy Kings, Estrella Morente, Gilberto Santa Rosa.\nSabor de Gràcia ha creat un espectacle que recorre la història de la rumba fent una ruta guiada amb anècdotes i cançons explicades a partir del seu epicentre, el barri de Gràcia de Barcelona. Un documental musical en viu.\nAmb aquest concert, l’Auditori tanca la programació d’abril i encara un mes de maig que en la seva segona quinzena portarà a l’escenari quatre actuacions que inclouen el Cor Sant Esteve, el dia 15 o la Vetllada Belcantista amb la soprano Marta Mathéu i el pianista Josep Buforn el divendres dia 20.


AMPLIACIÓ DEL CAMP DE BATALLA.: Garanties democràtiques\nEn Quim Brugué té raó, la consulta del 9N, ara mateix, no ofereix prou garanties democràtiques. ¿Com pot oferir garanties democràtiques una consulta que se celebra amb tot l'aparell de l'estat en contra, incloent-hi els mitjans de comunicació públics i privats de més audiència? ¿Quines garanties democràtiques pot haver-hi si l'estat en prohibeix la celebració, amenaça els funcionaris que han de portar-la a la pràctica i anuncia que emprendrà accions legals contra tots aquells càrrecs públics que adoptin les decisions necessàries per a la seva celebració? ¿Com es pot pot portar a terme una consulta homologable amb tots aquests obstacles? ¿amb una mà al davant i l'altra al darrera, sense poder utilitzar tots els recursos de la Generalitat i dels ajuntaments a ple rendiment, havent de cercar tota mena de subterfugis legals per continuar amb la seva preparació?\nEn Quim Brugué té raó, no hi ha prou garanties democràtiques, però per al professor Brugué, malgrat l'ofensiva implacable de l'estat espanyol, qui està actuant amb insuficient pulcritud és el govern català i els partits independentistes, perquè, oh sorpresa, promouen el vot pel sí-sí. Per reblar el clau posa d'exemple el clam per la independència dels alcaldes catalans reunits al Palau de la Generalitat, un acte, tot sigui dit, dels més emocionants que recordo darrerament. Com si els alcaldes, davant la imminència de la consulta, no poguessin expressar el que volen per al seu país.\nEn Quim Brugué té tot el dret del món a renunciar a formar part de la Comissió de Control, encara que ho faci amb un cert grau de nocturnitat, tot just tres dies després que el Parlament el nomenés amb el seu vistiplau. Però és poc honest atribuir la seva decisió a les febleses del procés, que hi són, sense assenyalar-ne l'autèntic responsable, que no és un altre que l'estat espanyol i la seva acció inquisitorial contra la consulta. De fet, d'un home que es proclama defensor del dret a decidir dels catalans caldria esperar-ne una actitud de compromís i no pas de deserció en aquesta hora decisiva per al país.\nPublicat per Albert Guilera a 11:10


L'Informatiu - 21/05/15 - RTVE.es\nL'Informatiu - 21/05/15\nA aquesta hora ja s'ha recuperat la normalitat a la xarxa de trens de rodalies i regionals de Renfe després d'un matí molt complicat. A quarts de set del matí el sistema informàtic que regula el trànsit ha caigut i no s'ha pogut recuperar fins una hora i mitja més tard. Una situació que ha obligat a parar els 200 trens que circulaven a aquella hora i ha afectat a uns 80 mil usuaris. Un cop recuperat el sistema ha costat força tornar a una situació normal. El president d'Adif ha dit que ja s'ha obert un expedient sancionador a l'empresa que prota el sistema.\nSegueix la polèmica per la presència d'estelades a façanes del ajuntaments. Aquesta és la bandera que hi ha penjada a l'Ajuntament de Manresa. Diuen que no la treuran fins que no es resolgui el recurs que han presentat contra la decisió de la Junta Electoral. Altres municipis l'han tret aquest matí, és el cas de Sant Julià de Ramis al Gironès.\nAixò que esteu veient és la primera Ropateca d'Espanya, està a Barcelona. Una idea importada d'altres països i que consisteix en pagar 15 euros al mes que permeten agafar tres peces de roba de la temporada en préstec. Un exemple més dels que busquen un consum més sostenible i econòmic.\nXavi Hernández ha confirmat aquest migdia que deixa el Barça, després de 17 temporades al primer equip, per acabar la seva carrera a Qatar.\nveure més sobre "L'Informatiu - 21/05/15" veure menys sobre "L'Informatiu - 21/05/15"\n> L'Informatiu - 21/05/15


Multicine: La infidelidad tiene precio\nLa Gaby té un marit i dues filles adolescents, però li hauria agradat tenir-ne un altre. Des que el seu marit es va fer la vasectomia sense consultar-ho amb ella, la relació s'ha deteriorat. Un dia coneix un jove en una festa amb qui acaba mantenint una relació de la qual es penedeix l'endemà, però les conseqüències seran devastadores.\nL'Emma accepta fer d'infermera d'una escriptora famosa d'edat avançada amb un caràcter fort. Però, contra tot pronòstic, la dolçor i determinació de l'Emma aconsegueixen que la pacient accedeixi a deixar-se cuidar. És llavors quan arriba el seu fill, un home de negocis que no triga a adonar-se de la bellesa de l'Emma i en la seva tasca professional. Quan tot semblava anar cada cop millor, el metge diagnostica a l'anciana una malaltia greu.\nArthur Bishop va pensar que havia deixat enrere el seu passat criminal, però es troba de nou amb ell quan la dona de la seva vida és segrestada per un dels seus pitjors enemics.\nPel·lícula: El último hombre\nEl 1931, a Jericó, un poble fantasma enmig de l'Oest texà, només arriben els gàngsters de Chicago. Però un dia apareix un home misteriós que busca un lloc per passar la nit. Ell, sense voler-ho, acaba atrapat en un joc perillós entre les dues bandes que dominen el lloc.


Els experts de Salut no descarten un confinament de curta durada - El triangle\nEls experts de Salut no descarten un confinament de curta durada\nConsideren que si les restriccions "no fossin prou efectives", el tancament de la població podria ser una opció\nEl comitè científic assessor de Salut no descarta “un confinament de durada curta” en el pitjor dels escenaris, “com estan fent en altres països d’Europa”. Així es planteja en l’informe presentat aquest dilluns al Govern, on s’especifica que si les restriccions proposades “no fossin prou efectives”, el tancament de la població podria ser una opció en cas que la transmissió comunitària estigués descontrolada i excedís les capacitats de resposta del sistema sanitari.\nEn l’escenari actual, els experts apostaven de moment per una sèrie de recomanacions molt clares: aplicar més restriccions, accelerar la vacunació de terceres dosis, ampliar l’ús del passaport covid, facilitar l’accés als test d’antígens i revisar la quarantena dels contactes estrets.\nSi bé en cap part del text es parla del toc de queda, el comitè sí que veia necessari reduir les reunions en l’àmbit públic a un màxim de quatre persones, limitar les reunions en l’àmbit privat només a grups de convivència, afavorir torns escalonats de treball, promoure el transport en bicicleta o caminant, augmentar la freqüència d’horaris en el transport públic o evitar la presència de més de dos passatgers per fila de seients en taxis. Fins i tot recomanava directament a la població sortir del domicili només per necessitat i evitar viatjar en hores punta (excepte per activitats essencials).


Baan Vintage Bangsaen Chonburi Tailàndia - Ofertes d'hotels amb els MILLORS DESCOMPTES EN LÍNIA\n100/14 Bang Saen Sai 1 T. Saensuk, Bang Saen, Chonburi, Tailàndia, 20131 - Veure al mapa\nTé alguna pregunta per a Baan Vintage Bangsaen?\nMés informació sobre Baan Vintage Bangsaen\nHabitació 1: 1 llit gran, 2 futons\nHabitació 2: 1 llit gran, 2 llits individuals\nConvenientment situat a Chonburi, Baan Vintage Bangsaen és una base ideal des d'on explorar aquesta ciutat fantàstica. A de l'emoció de la ciutat, aquest hotel de 2-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nBaan Vintage Bangsaen també ofereix moltes instal.lacions per enriquir la seva estada a Chonburi. L'hotel ofereix Zones públiques amb Wi-Fi, aparcament de cotxes per garantir el més gran comfort possible als seus clients.\nBaan Vintage Bangsaen té 1 habitacions, totes amoblades amb gust per tal d'oferir comforts com televisió al bany, sala d'estar separada, accés a internet (sense fils), aire condicionat, balcó/terrassa. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Baan Vintage Bangsaen.


La resposta a la situació a Catalunya enfronta les tres dretes a PSOE, Podem i ERC al debat de TVE\nLastra, Montero, Rufián, Espinosa de los Monteros, Álvarez de Toledo, Esteban i Arrimadas, al debat a 7 de TVE.\nÁlvarez de Toledo, Arrimadas i Espinosa de los Monteros intercanvien retrets i competeixen en mà dura\nActualitzada 02/11/2019 a les 10:27\nLa resposta de l’Estat a la situació a Catalunya ha centrat aquest divendres el debat a set protagonitzat pels portaveus parlamentaris del PSOE, PP, Cs, Podem, Vox, ERC i PNB a TVE. Les tres portaveus de la dreta, Cayetana Álvarez de Toledo, Inés Arrimadas i Iván Espinosa de los Monteros han intercanviat retrets sobre la seva actuació i han competit a l’hora de defensar una mà dura que va des de l’estat d’excepció –cas de Vox- al 155 i la Llei de Seguretat Naciojnal –PP i Cs. La del PSOE, Adriana Lastra, els ha retret manca de lleialtat a l’executiu del PSOE, mentre que la de Podem, Irene Montero ha reivindicat una resposta dialogada que passi perquè la ciutadans es pugui expressar a les urnes. El portaveu d’ERC, Gabriel Rufián, ha reclamat l’amnistia i una mesa de diàleg de partits, i el del PNB, Aitor Esteban, ha demanat a totes les parts que es moguin per assolir una entesa.\nEl fet que el PSOE inclogués finalment la declaració de Granada –que reconeix la plurinacionalitat i aposta per un model federal- al seu programa electoral ha generat la primera picabaralla del debat. Álvarez de Toledo i Arrimadas han insistit a demanar a la portaveu socialista «quantes nacions hi ha a Espanya».\nLes dretes demanen mà dura\nLa portaveu del PP, Cayetana Álvarez de Toledo, ha acusat el president del govern en funcions, Pedro Sánchez, de ser incapaç de fer front a la situació catalana. «Torra empeny, Sánchez cedeix», ha assegurat. «La seva plurinacionalitat és fum i més foc» al que ja hi ha «a les barricades» de Barcelona. Segons Álvarez de Toledo, només el PP pot «apagar el foc» i «desactivar Torra». La candidata per Barcelona ha dit que cal fer una «política de fermesa constitucional» i enviar «al racó de pensar una bona temporada» els partits independentistes.\nLa portaveu de Cs, Inés Arrimadas, ha defensat que votar el partit taronja és «l'únic vot ferm contra el nacionalisme» i ha acusat Pedro Sánchez de ser «una ganga per al separatisme». Segons Arrimadas, el PSOE traurà els «colpistes» de la presó i donarà la competència de justícia a Quim Torra. Arrimadas ha reivindicat que Cs porta molt temps avisant de la situació a Catalunya i ha acusat el PP de ser benèvol amb els nacionalistes quan governa. «És important no cometre els mateixos errors».\nEl PSOE promet «fermesa» i Podem demana diàleg\nLa portaveu del PSOE, Adriana Lastra, ha retret a les portaveus del PP i de Cs que –contràriament al que va fer el seu partit amb el 155 de Mariano Rajoy- no donin suport a l’executiu del PSOE en la gestió del tema català. «El PSOE és el partit que defensa íntegrament la Constitució», que reconeix «la diversitat i la pluralitat». «Vostès tenen un problema amb els seus socis de Vox que ells sí que volen acabar amb l’article 2 de la Constitució», els ha dit. Lastra, que ha protagonitzat un enfrontament amb Arrimadas quan ha acusat Ciutadans i PP de pretendre «incendiar l’ànim dels catalans», ha insistit que el conflicte català es resoldrà amb «fermesa democràtica» i «proporcionalitat».\nLa portaveu de Podem, Irene Montero, ha defensat novament el referèndum i ha recordat que ni els jutges ni la policia resoldran el problema polític de fons. «Això només es resoldrà amb diàleg i algun mecanisme que permeti que la ciutadania s’expressi» ha afirmat Montero, perquè «ni la unilateralitat dels independentistes ni el 155 han funcionat, i cal «apostar per alguna cosa per poder viure en un projecte comú».\nEl candidat d’ERC, Gabriel Rufian, ha insistit en la necessitat d’acabar «amb les amenaces i apostar pel diàleg». «Cal que se solucionin les coses de manera civilitzada», ha insistit. El republicà ha remarcat que, malgrat que a algunes formacions els hi agradés que dos milions de persones «deixessin d’existir», a parer seu «la diversitat no és dolenta» i ha subratllat que el que cal és una taula de diàleg que aglutini totes les «sensibilitats polítiques de Catalunya». En paral·lel, a banda del diàleg, Rufián ha exigit una llei d’amnistia i que es permeti un referèndum d’autodeterminació.\nEl cap de llista del PNB, Aitor Esteban, ha assegurat que cal acceptar que a Espanya «hi ha dues societats que se senten nació», pel que ha remarcat que cal «que tots ens moguem» i «arribem a un acord». El candidat ha afirmat que el que cal «és generositat» i, sobretot, que malgrat que són partidaris a complir la llei, «aquesta no és inamovible». Segons Esteban, «ignorar el problema no soluciona res. «Això no és fer política i el que cal és buscar solucions», ha afegit.\nÁlvarez de Toledo i Espinosa de los Monteros han protagonitzat un enfrontament a l'inici del debat. La portaveu del PP ha acusat l'ultradretà de «tergiversar» i l'ha avisat que «no tot s'hi val per guanyar vots». El representant de Vox havia assegurat que el PP volia cedir més autogovern, afirmació que Álvarez de Toledo ha negat. Es tracta del primer debat electoral en el qual participa Vox, després d'obtenir per primer cop representació parlamentaria el 28-A. El portaveu de Vox ha titllat el PP de «pusil·lànime» i d'haver-se resistit a aplicar el 155.\nAtacs a la gestió econòmica del «vell bipartidisme»\nAl segon bloc, centrat en l'economima, Álvarez de Toledo ha reivindicat la «provada capacitat de gestió» econòmica del PP, contraposada a la dels socialistes. En canvi, el portaveu de Vox ha retret a la popular que el govern de Mariano Rajoy s'endeutés i deixés l'Estat «lligat de peus i mans». Rufián ha llançat un dard al PP quan ha assegurat que la «gran recepta» econòmica és «no robar» mentre que el portaveu del PNB ha remarcat que cal «estabilitat institucional». Arrimadas ha dit que cal superar tant el model del PP com el del PSOE i canviar les «velles receptes».\nLa portaveu d'Unides Podem ha carregat contra el «vell bipartidisme» i les retallades del sector públic que es van dur a terme i ha acusat el PSOE de no fer polítiques progressistes -com derogar la reforma laboral- quan governa. Montero ha ironitzat que les polítiques progressistes eren «les que no deixaven dormir Sánchez». Lastra ha argumentat que no van poder l'anterior legislatura per manca de suport parlamentari i ha dit que podrien estar-ne implementant ara si no els haguessin «bloquejat».\nMesures per afavorir la conciliació laboral\nLa necessitat d’implantar mesures per afavorir la conciliació laboral ha estat un dels punts que han generat més consens entre les formacions en l’apartat de canvi climàtic i polítiques socials. Des de Ciutadans, Inés Arrimadas, ha estat la primera a posar el debat damunt de la taula, un fet que especialment ha compartit Adriana Lastra (PSOE), Inés Montero (Podemos) i Aitor Aitor Esteban (PNB).\nLes més de mig centenar de víctimes de la violència masclista ha dut als representants de VOX, Iván Espinosa de los Monteros, ha instat a la necessitat d’imposar cadena perpetua per assassins i pederastes.\nPer la seva part, Cayetana Álvarez de Toledo ha volgut recordar al PSOE que en el que porten d’any han mort més dones que no en el darrer any del PP.\nEl debat pel canvi climàtic, en canvi, ha passat més desapercebut. Destaca Montero, però, que sí que ha apel·lat a la necessitat d’emprendre mesures per facilitar la rehabilitació d’immoble o el transport més sostenible. Arrimades, en canvi, pràcticament s’ha limitat ha dir que és un tema que «els preocupa», mentre que el PNB ha remarcat que cal «més fiscalitat verda». VOX, en canvi, ha atacat a les formacions d’esquerra «perquè el que imposen no té res a veure amb la preservació del medi ambient»; mentre que Álvarez de Toledo ha recordat algunes de les mesures que la seva formació va emprendre mentre governava.\nComenta el contingut : La resposta a la situació a Catalunya enfronta les tres dretes a PSOE, Podem i ERC al debat de TVE


La fugida endavant de CiU – Embat – Organització Llibertària de Catalunya\n30 juny, 20140\nArticle de Joni D. publicat a La Directa, que és d’una rotunda actualitat no només pel moment d’escriure’l l’autor i les referències a Can Vies, sinó també per les recents declaracions, ahir 29 de juny 2014, de Carme Forcadell, presidenta de l’Assemblea Nacional Catalana (ANC), a les Borges Blanques, segons les quals l’ANC “donarà suport a qualsevol proposta del Parlament de Catalunya en cas que no s’acabi fent la consulta, sempre que sigui pacífica i democràtica”, i que “està segura que l’estat espanyol, possiblement a través de la corona, oferirà una tercera via”.\nEl 26 de maig CiU donava l’ordre de desallotjament de Can Vies. El dia era força significatiu: no havien transcorregut ni 24 hores des de la desfeta electoral més estrepitosa de CiU després la desastrosa actuació del Tripartit i faltaven 24 hores per què es complissin tres anys del desallotjament de la Plaça de Catalunya per part dels Mossos.\nEl 26 de maig marca la fi d’un cicle. Però, a quin cicle ens referim? Doncs parlem del cicle que els propis directius de CiU van obrir en el moment que els joves van començar a plantar les tendes de campanya a la Plaça de Catalunya i, sobre tot, a partir del moment que la gent, de moltes diverses edats i procedències, els van començar a donar suport de manera activa i massiva.\nEl 15 de maig de 2011 els joves ocupaven la Plaça de Catalunya i dotze dies després, el 27 de maig, Artur Mas, Felip Puig, Manel Prat i Jordi Arasa quedaven en evidència. La policia nacional no podia. El poble no permetia el brutal desallotjament de la plaça i es mobilitzava per donar suport als seus joves. Les escenes de violència policial gratuïta i de posterior retirada dels vehicles policials donaven la volta al món. Allò no s’ho esperaven i a partir d’aquell dia es va començar a traçar el pla.\nEl pla era senzill: consistia en posar en marxa tota la maquinària comunicativa per desviar l’atenció sobre la problemàtica social i que els creadors d’opinió de la federació catalana focalitzessin tota la tensió en les desigualtats econòmiques provocades per l’estat espanyol (sense tenir en compte, ni tan sols esmentar, l’espoli interior, és a dir, el robatori que les élites catalanes, votants de CiU, realitzen al propi poble català). Al mateix temps, tots els sectors dels dos partits (Convergència i Unió) s’abocarien de manera “independent” en l’arrelament d’una organització “desvinculada” de la federació que donés veu a les demandes nacionals i que “exigís” la transversalitat nacional per aconseguir l’objectiu comú (la independència). Aquesta organització (al servei de CiU) ha estat l’ANC. Es tractava de mobilitzar el “poble” (catalanistes d’esquerres i de dretes) al voltant de l’objectiu nacional per desmobilitzar el “poble” (les classes populars, catalanistes o no) preocupat pel conflicte social.\nÒbviament ERC s’hi va apuntar molt ràpidament al projecte. Vots manen. Tots els mitjans (televisions, ràdios i publicacions) de la burgesia catalana es van concentrar en aquest objectiu. Tenien pressa. No podien permetre que l’esclat social produït el maig de 2011 arrelés.\nEn paral·lel a l’estratègia comunicativa, l’estratègia al carrer feia també un gir. Es tractava de provocar constantment a aquells que continuessin demanant canvis socials i que no acceptessin la unitat d’acció cap a la independència. L’objectiu excloent. A partir d’aquell moment totes i cadascuna de les protestes hauria d’acabar molt violentament. I així ha estat. Sense miraments. D’una banda per demostrar als manifestants que el règim no permetria dissidències i de l’altra per crear un corrent d’opinió contrari als grups que no s’empassaven aquella planificació de despatx del nostre dia a dia. Llavors es van fonamentar les bases de l’”Ara no toca”. Un únic objectiu i desqualificació de tota la resta de plantejaments. Es començava a tibar de la corda d’una forma escandalosament sospitosa i les provocacions (amb casos com els d’Ester Quintana o Juan Andrés Benítez, entre molts d’altres) arribaven a extrems inimaginables tres o quatre anys enrere.\nAquesta planificació, però, també preveia un final i un cop plantejat el referèndum per la independència, l’única opció possible per CiU era la fugida endavant. La oligarquia catalana mai ha buscat la independència, ni històricament, ni ara, i aquest cop el plantejament rupturista es feia exclusivament per desviar l’atenció dels problemes de classe.\nA més, els qui havien creat aquest discurs sabien perfectament que els seus amics, els oligarques espanyols (aquells amb qui es van unir per acabar amb l’esclat revolucionari fa prop de vuitanta anys), no permetrien mai el referèndum. Així doncs, l’única sortida possible es trobava en l’enfrontament amb l’enemic intern. Trencar la transversalitat del moviment des de dins. La fugida endavant. Preparar de manera molt calculada el desenvolupament dels fets que permetessin a CiU (i per extensió a ERC) plantejar la possibilitat de retardar (potser de forma indefinida?) la consulta doncs les condicions no serien les idònies per aconseguir la independència del país. Passar del “Primer la independència” al “Primer la pau” (o millor dit “Primer la seguretat dels nostres privilegis”).\nLa primera mostra d’aquesta estratègia de l’enfrontament la trobem en la pròpia pregunta de la suposada consulta, pregunta que directament deixava fora d’opció a un sector important de la població catalana. L’enemic intern.\nI l’enemic intern érem (i som) nosaltres, el moviment autogestionari, les antiautoritàries. Les anarquistes i els de les CUP. Les PAH, els Centres Socials. I el moviment ha arrelat els darrers anys d’una manera important. I ens comencen a tenir por. I la seva prepotència ens ha ajudat perquè som incapaços de mirar cap a una altra banda davant de tanta injustícia: desnonaments, acomiadaments, retallades, violència policial…\nI, de sobte, l’endemà del dia en què la major part de la població s’ha mantingut absent davant del seu plebiscit però tenint en compte que la meitat de la “població qualificada” (aquells que democràticament han anat a votar) els han votat a ells (CiU i ERC), decideixen tibar de la corda. No podem obviar, a més, que una part molt important dels votants de CiU havien transvasat el seu vot al soci (ERC), la situació estava cantada. Sabien, perfectament, que si provocaven hi hauria resposta, i això és exactament el que buscaven, l’esclat social.\nL’esclat social mitjançant el qual poguessin presentar el projecte de marxa enrere. “Independència sí, però no a qualsevol preu”. “Primer el control social i després l’Estat propi”.\nPerò, com és possible que no hagin passat ni 24 hores des del tancament dels col·legis electorals fins a l’assalt a Can Vies? Doncs és possible, precisament, perquè aquesta opció estava planificada temps abans. La dimissió (pactada amb ERC) de Manel Prat i la provocació envers el barri de Sants i un ampli sector de la dissidència organitzada serien la resposta de CiU si perdien la majoria electoral en favor d’ERC. I ERC, o ha estat d’acord o ha decidit mirar cap a una altra banda. Traspàs de poders.\nTot plegat ha estat una excusa. Tal i com va demostrar el diumenge 25 de maig, la burgesia catalana (i les seves forces armades) no està disposada a saltar-se la legalitat espanyola. I ho va demostrar acabant físicament amb la voluntat democràtica del sector del poble català que volia opinar sobre diversos problemes propers a la ciutadania. I doncs? Doncs un cop s’havien tret la mascara i havien deixat clar, de manera activa, que tampoc el 9 de novembre es saltarien la legalitat constitucional, l’única opció possible era provocar, ja, les condicions necessàries perquè la ciutadania (és a dir, els seus votants i els votants del capitalisme espanyol) anés de la mà contra els qui volen un altre model de societat. Buscar l’enfrontament que fes acceptable el retrobament de les dues societats que han estat enfrontades durant els darrers dos anys. Fer acceptable el canvi d’estratègia. L’endarreriment de la consulta.\nI és així com sorgeixen des de tots els estaments burgesos catalans els crits que acusen a okupes, cupaires i failangistes (m’ha fet molta gràcia aquesta paraula venint de qui ve, aquells que es van passar a zona nacional per acabar amb les aspiracions del poble obrer català el 1936) d’haver treballat amb el CNI per acabar amb les possibilitats d’autodeterminació, amb un populisme esfereïdor que desvia l’atenció sobre els dos fets claus del final d’aquest procés:\nHa estat CiU qui ha perdut les darreres eleccions (Tot i que els seus caps han estat conscients que han perdut en benefici d’ERC i que els seus electors serien fàcilment recuperables si tornava el conflicte intern, doncs els vots perduts havien anat a ERC precisament perquè ells mateixos havien plantejat el conflicte extern per desviar l’atenció de la situació social provocada per ells mateixos).\nHa estat CiU qui ha decidit que l’endemà de perdre les eleccions esclatés el conflicte intern, amb l’enemic intern. (I ha estat CiU qui ha decidit on, quan i com esclataria aquest conflicte).\nPerò a nosaltres no ens fa por la independència, no hi tenim res a perdre. Sempre hem cregut que aquesta proposta tàctica de la dreta catalana i del capitalisme local no aniria en lloc. Teníem clar que acabaria buscant l’enfrontament intern per trencar el consens i poder trobar la condescendència dels seus militants un cop trencat el somni de la independència.\nI mentre ells busquen, i troben, el suport del seu, suposat, gran enemic (el nacionalisme espanyol), nosaltres continuarem, als centres socials i al carrer, fent país.\nJoni D. és autor entre d’altres del llibre Grups Autònoms. Una crònica armada de la transacció democràtica (El Lokal, 2014)\nArticle publicat al setmanari La Directa: http://directa.cat/noticia/fugida-endavant-ciu\nRelated tags : anarquisme barris can vies repressió sobirania\nEl proper 21 de desembre hi ha convocada una jornada de lluita a tot Catalunya amb el motiu de la reunió del Consell de Ministres del govern espanyol que tindrà lloc a Barcelona. El moviment popul\n11 octubre, 20150\nPosició d’EMBAT després de les eleccions del 27S.\nLes eleccions del 27 de setembre han deixat un escenari de suport majoritari a un estat independent amb una gran pujada de les Candidatures d'Unitat Popular i, al mateix temps, d'una canalització de


L'artista català Joan Fontcuberta exposa 'Kintsugi' al Museu Fàbrica Reig de Sant Julià de Lòria — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'artista català Joan Fontcuberta exposa 'Kintsugi' al Museu Fàbrica Reig de Sant Julià de Lòria\nL'artista català Joan Fontcuberta exposa 'Kintsugi' al Museu Fàbrica Reig de Sant Julià de Lòria\nLa mostra, que es pot visitar fins al 2 de maig, conté una quarantena de fotografies de fragments de negatius localitzats en arxius històrics d'arreu del món\nInauguració de l'exposició 'Kintsugi' (Foto: Govern d'Andorra)\nEl Museu Fàbrica Reig de Sant Julià de Lòria acull fins al 2 de maig l'exposició "Kintsugi", de Joan Foncuberta. La mostra aplega un total de 38 obres que busquen trobar "què passa quan la foto es fa malbé pel pas del temps i el pacte amb la realitat es perd", tal com ha explicat l'artista català durant la inauguració, que s'ha dut a terme aquest dijous. A l'acte hi han assistit la ministra de Cultura i Esports d'Andorra, Sílvia Riva, juntament amb el cap de Govern, Xavier Espot; la subsíndica general, Meritxell Palmitjavila; el cònsol major de Sant Julià de Lòria, Josep Majoral, i la presidenta de la Fundació Reig, Deborah Ribas.\nA l'exposició es poden veure una quarantena d'instantànies fetes a partir de fragments de negatius que Fontcuberta ha anat trobant en diferents arxius històrics d'arreu del món, entre els quals n'hi ha de Mèxic, Cuba, Alemanya i França, a més de Catalunya. L'artista explica que ha volgut captar-los de forma realista, per respectar "el procés natural" que han tingut les imatges originals. A més, una part de l'obra de l'exposició és inèdita, ja que s'ha creat a partir de la visita que ell mateix va fer ara fa un any a l'Arxiu Nacional d'Andorra.\nTaller per a artistes andorrans\n"Kintsugi" permet reprendre el calendari expositiu del Govern, gràcies al conveni de col·laboració entre l’Executiu i la Fundació Reig que, a reobre un espai tancat al públic des de l’inici de la pandèmia. Amb la voluntat que les arts de Fontcuberta puguin aportar un alt retorn per als artistes del país, s’ha organitzat de manera paral·lela un taller gratuït en el qual s’han inscrit un total de 13 persones.\nTècnica tradicional japonesa\nEl ‘Kintsugi’ és una tècnica tradicional japonesa que consisteix a reparar peces de ceràmica trencades marcant les fractures amb fil d’or. Les cicatrius no són dissimulades, sinó emfasitzades com a testimoni de l’experiència soferta. Adoptant aquesta poètica, Fontcuberta proposa visitar els arxius fotogràfics a la recerca d’imatges malmeses: positius o negatius antics, deteriorats físicament o químicament, i que constitueixen un terreny on es barallen el temps i la memòria.


A més, ha demanat que el nou servei d’autobús Albal-Paiporta, que enllaçarà l'estació amb altres municipis de la comarca, s'amplie a caps de setmana i festius.\nL’Ajuntament de Paiporta ha demanat que el nou servei d’autobús Albal-Paiporta, que enllaçarà l’estació de la localitat amb altres municipis de la resta de la comarca, s’amplie també a caps de setmana i festius per tal de no quedar desconnectats de la resta de pobles en dies no laborables.\nA més, a través d’un escrit enviat a la Conselleria d’Habitatge, Obres Públiques i Vertebració del Territori arran de la publicació de la concessió CV-108 València Metropolitana Sud, sol·licita que s’amplie l’horari nocturn tant de metro com de la nova línia Albal Paiporta, la 3B, especialment, els cap de setmana i vespres de festius. Això facilitaria, des del punt de vista de l’Ajuntament, que el veïnat de Paiporta poguera deixar el cotxe a casa i utilitzar el bus per a eixir a sopar, al cinema o altres espectacles nocturns a la capital.\nTambé en relació al servei de Metrovalencia, l’Ajuntament exposa la necessitat d’ampliar la zona A fins al municipi, perquè això suposaria un estalvi significatiu per a als usuaris i les usuàries d’aquest servei públic. Actualment la tarifa bonometro de 10 viatges per a la zona A és de 7,90 euros, i per a la zona AB, de la que forma part Paiporta, el preu és d’11 euros. En el cas el Bo Transbord, que uneix Metrovalencia, EMT i Metrobús, la diferència és encara major: zona A, 9 euros, i zona AB 15,50 euros.\nL’alcaldessa de Paiporta, Isabel Martín, ha valorat positivament el projecte de la Conselleria, ja que la localitat “quedarà connectada amb Albal, Sedaví, Benetússer, Massanassa i Catarroja”, una “demanda històrica que suposa un pas fonamental en la mobilitat entre els pobles de l’àrea metropolitana de València”.\nTot i això, la dirigent paiportina al·lega que “els caps de setmana i festius, quedem desconnectats de la resta de municipis, i aquests perden l’accés al metro de Paiporta i, per tant, estimem convenient que el servei també es preste en aquests dies”. A més, Martín reclama que, “per a que el servei siga més eficient, s’amplie l’horari nocturn, tant del metro com de la línia 3b, amb la finalitat de facilitar el transport públic per al veïnat, tant el que es dirigeix a València com a la resta de localitats”.\nAl mateix temps, l’alcaldessa de Paiporta reclama novament la inclusió de Paiporta en la zona A de Metrovalència per la proximitat a la capital, el gran nombre d’usuaris d’aquest servei i “l’estalvi significatiu que això implicaria per a milers de paiportins i paiportines”.\nA més d’enviar les al·legacions per escrit a la Conselleria, aquest dimecres es va tractar aquest tema en la reunió celebrada a la Mancomunitat de l’Horta Sud, on l’alcaldessa va expressar aquestes peticions davant d’altres alcaldes, alcaldesses, regidors i regidores de localitats de l’Horta Sud, i la gerent de l’Autoritat de Transport Metropolità de València (AMTV), Maria Pérez Herrero. La trobada va servir per a reivindicar un transport que unisca als municipis i no els separe; un transport metropolità policèntric que no passe sempre per la capital.\nLa nova concessió de transport interurbà CV 108 València Metropolitana Sud té com a objectiu millorar les comunicacions entre València i la seua àrea metropolitana, i també entre les localitats que formen part d’aquesta àrea, amb la finalitat de promoure l’ús del transport públic. Aquesta nova concessió es divideix entre 6 línies que connecten València amb Sedaví, Picassent, Silla i el Mareny Blau (Sueca) a més de crear el nou servei transversal que connecta el metro de Paiporta amb la resta de l’Horta (Albal-Paiporta).\nPaiporta servirà de transbord amb el metro per als usuaris i usuàries d’Albal, Catarroja, Alfafar i Benetússer gràcies a 37 expedicions d’anada i tornada que pararan a Paiporta, en dies laborables, cada 30 minuts. El que demana l’Ajuntament és que aquestes expedicions no s’aturen el cap de setmana, a més de les esmentades demandes històriques referides al servei que presta Metrovalencia.


Els termes municipals que es van veure més castigats són Chiva, Cheste, Godelleta, Torrent, Picassent, Xert, La Jana, Catí, Sant Mateu i Canet lo Roig\nGeneral 20 de septiembre de 2021 Redacció\nLa intensa tempesta de pedra que va descarregar la passada setmana va causar importants danys en diversos termes municipals repartits per la província de València i Castelló, causant danys principalment en la vinya i l'ametla, però també en explotacions d'olivar, cítrics i caquis, segons les primeres estimacions de l'Associació Valenciana d'Agricultors (AVA-ASAJA). Els termes municipals que es van veure més castigats són Chiva, Cheste, Godelleta, Torrent, Picassent, Xert, La Jana, Catí, Sant Mateu i Canet lo Roig.\nLes produccions que han patit en major mesura els efectes d'aquest últim temporal són la vinya (sobretot varietat moscatell), l'olivar i l'ametler. Quant al grau d'afecció, AVA-ASAJA calcula que els danys són molt variables amb camps que fins i tot tenen la pràctica totalitat de la collita perduda.\nConcretament en la zona de Chiva, Godelleta i Cheste la superfície de cultiu colpejada per la pedra podria situar-se entorn de 1.500 hectàrees. Els danys es produeixen en plena verema causant danys importants en els raïms i una defoliació acusada. A més, les fortes pluges han impedit l'accés als camps i han paralitzat la verema, una situació que comporta el risc de podridura en el raïm.\nEl nombre d'hectàrees castigades a Torrent i Picassent, per part seua, ascendeixen a 1.000. La zona més afectada és la situada prop de la pedrera del Mas del Jutge. Les explotacions citrícoles de Torrent compten amb camps localitzats que tindran un minvament d'entre el 70 i el 80% de la collita. Així mateix, la zona confrontant amb Picassent del Realón ha patit danys tant en cítrics com en caquis.\nA la província de Castelló s'emporten la pitjor part Xert, Catí, La Jana, Sant Mateu i Canet lo Roig, concretament en explotacions d'ametles, olivar i, en menor mesura, vinya. En les ametles, que s'anaven a recol·lectar en els pròxims dies, en algunes parcel·les ha caigut entre el 90 i el 100% dels fruits al sòl, mentre que en l'olivar els danys poden oscil·lar entre el 70 i el 80% en les explotacions més damnificades.\nAl mateix temps s'han produït episodis aïllats en municipis com és el cas de Tuéjar amb parcel·les d'ametla afectades, la qual cosa indica que en els pròxims dies s'aniran detectant diferents explotacions al llarg de la Comunitat amb danys de pedra.\nDavant aquesta nova adversitat climàtica en un moment tan crític de les diferents campanyes agrícoles, AVA-ASAJA reclama a les administracions mesures fiscals i ajudes econòmiques destinades als agricultors dels termes afectats.\nCastelló Comunitat Valenciana Danys Pedra Tempesta temporal València


Mara Soler - VilaWeb\nDiumenge 29.06.2014 01:00\nA mitjans de març se’n va anar! Quan estava a punt de començar la primavera, Mara Soler ens va deixar. En plena joventut, i amb una vida massa curta però ben plena de projectes, d’il·lusions i d’horitzons, Mara va iniciar un camí nou.\nLa vaig conèixer a València l’octubre de 1974, quan vaig començar els estudis a la Universitat. Ella vivia al pis de dalt d’on residia jo. Era el carrer d'En Sala número 11, a tocar del Patriarca, del Parterre, del palau del Marquès de Dos Aigües i del carrer de la Pau.\nMara era uns anys més jove que jo i de seguida vam congeniar. Hores i hores de diàleg per a compartir il·lusions en aquells anys del final del franquisme. Mara era una jove inquieta, desperta, crítica amb moltes coses, però enormement comprensiva. I plena de tendresa. Li agradava tocar la guitarra i cantar, i amb una altra veïna va interpretar al saló d’actes del seu col·legi aquell Jesucrist Superstar dels anys de la Transició.\nMara era una xica molt especial, de gran intel·ligència i d’una enorme sensibilitat. Era una jove d’una ètica íntegra i coherent. Severa amb ella mateixa i tolerant amb els altres, tenia un caràcter fort en tots els sentits, i alhora, ple de dolçor. Sòbria en les seues necessitats, gairebé ascètica, els seus amics eren la seua prioritat.\nMalalta de càncer, va mantindre els seus projectes i aficions fins que va poder, amb dolor però amb una gran enteresa. Els llibres, el cinema, la fotografia i la seua magnífica tasca com a docent la van acompanyar sempre. I la seua obra com a persona, una persona excepcional, com a professora i com a artista, romandrà en la memòria de tants i tants que la vam estimar.\nEns vam retrobar fa uns dos anys i des d’aleshores vam recuperar aquella amistat de joventut dels anys 70. Per correu electrònic i per telèfon estàvem permanentment en contacte i era ella qui, plena d’afecte, comentava els meus articles. I, com era una dona que escrivia a la perfecció, em donava pautes per a millorar els meus textos.\nMara era una artista i una excel·lent escriptora. Entre les seues exposicions individuals, cal recordar 'In ictu oculi. Imagenes religiosa de la Iglesuela del Cid', 'Llium inter spinas (A)cercando Rocafort In pari materia', 'Parets del Maestrat, parets de València, Petrae memoria, lapidis vox. Piedras que hablan', entre moltes altres exposicions que havia fet a la Iglesuela, Rocafort o a la Societat Coral El Micalet. També havia participat en exposicions col·lectives a la Font d’En Carròs, Oliva, Ondara, Gandia, Múrcia.\nMara va publicar diversos articles en revistes i llibres sobre temes d’innovació educativa, comunicació audiovisual i etnologia. També va dissenyar catàlegs, panells, cartells i portades de llibres, tant per a associacions i institucions públiques, com també per a diversos tallers d’art i per a exposicions d’altres artistes.\nVa publicar el llibre 'La magia de la fragua. La forja tradicional en el Maestrazgo', una obra editada pel CEIG, l’Instituto de Estudios Turolense, la Diputació de Teruel i el Gobierno de Aragón, premiat pels Projectes Europeus Leader. Aquest llibre, del qual vaig fer un article en aquestes mateixes pàgines el 19 d’abril de 2013, conté més de 450 fotografies de Mara.\nMara mai no va deixar de lluitar, sempre amb un somriure als llavis. La seua generositat ens ha enriquit a tots els qui hem tingut el goig de compartir la seua amistat. Mara sempre estava a punt per recolzar, animar i encoratjar incondicionalment els altres.\nLa seua actitud noble i generosa i el seu tremp, alhora fort i dolç, és el llegat que ens ha deixat una jove excepcional per la seua intel·ligència, pel seu treball i per la seua alegria.


BarcelonActua i l’Alcantara Family Foundation amplien el projecte BACstation d’acollida i integració de persones migrants\nLes dues fundacions renoven la col·laboració per seguir fent possible que joves immigrants que es queden en situació de carrer tinguin una llar i un acompanyament personalitzat en el seu procés d’integració social\nAlcantara Family Foundation referma així la seva voluntat de participar en iniciatives per a la inclusió social i el benestar personal\nDilluns, 8 de febrer 2021. – LaFundació BarcelonActua (BAC) i Alcantara Family Foundation renoven el programa d’acollida BACstation de Gràcia amb l’objectiu de seguir oferint espais d'acollida a persones immigrants.\nDes de l’inici del programa, el juliol de 2020, la BACstation Gràcia, situada al JAM hostel, ha acollit a 56 alumnes, dels quals un 41% són extutelats, el 26% opten al procés d’arrelament social, el 10,4% els hi han denegat l’asil, i el 5,3% provenen de programes de protecció internacional.\nActualment, a la BACstation Gràcia hi viuen 38 alumnes migrants. A l’hostal, no només tenen assegurada una llar, sinó també un programa d’integració exprés basat en la formació i en el permanent contacte amb voluntaris, que els ajuden a teixir una xarxa de contactes sòlida generadora d’oportunitats per la seva integració social.\nDurant aquests primers 6 mesos de programa, el 51,7% dels alumnes allotjats a la BACstation Gràcia ha anat a l’escola d’adults, un 26,7% forma part d’algun programa de formació i inserció, el 27% d’una formació no reglada i un 4% d’un grau superior. A més, els alumnes també reben suport psicoemocional, així com el recolzament personalitzat d’un voluntari referent que els ajuda no només amb els temes acadèmics sinó també oferint-los un espai on expressar-se, orientar-se i ser escoltats. L’evolució personal i social dels alumnes ha possibilitat que 10 d’ells hagin accedit a un habitatge alternatiu i dos d’ells compten amb un contracte de treball per la BACstation.\nAmb aquesta renovació, BarcelonActua consolida el seu model d’Ecosistemes Sostenibles que busquen generar un impacte transformador en tots els agents que hi participen, i on les empreses hi tenen un paper destacat. En aquest cas, Alcantara Family Foundation s’ha implicat de ple en el projecte mitjançant el finançament, però sobretot, ha anat un pas més enllà i ha col·laborat a través d’activitats socio-esportives, esdeveniments, donacions i, el més important, teixint vincles emocionals amb els alumnes de la BACstation.\nLa fundadora i directora de BarcelonActua, Laia Serrano, afirma que: “La BACstation dignifica i empodera els joves immigrants, víctimes d’una llei d’estrangeria injusta i que els condemna a la marginació. És un orgull anar de la mà de l’Alcantara Family Foundation, que s’ha implicat des de l’inici en el projecte, ajudant a co-crearlo”\nThiago Alcantara, co-fundador de l’Alcantara Family Foundation,apunta que: “No es pot aspirar a la integració social sense prèviament tenir cobertes les necessitats més bàsiques. La BACstation és, per a aquests joves, un primer i positiu impacte transformador en les seves vides”.


Cultures urbanes | Sebastià Taltavull – Un nou llindar\n← Confieu!, no tingueu por!\nLes preguntes dels joves →\nPosted on 3 maig 2014\nL’anonimat que genera la gran ciutat no ho és tant quan sabem introduir en les relacions humanes un component de solidaritat. Les grans ciutats contenen perifèries per tots els cantons i es dóna una convivència entre estils de vida que de primer cop podrien semblar irreconciliables. Potser no ens acabem de situar quan aquesta diversitat ens obliga a separar mons culturals i no ens esforcem per trobar punts de confluència i fer que tot el que hi ha de socialment exclòs trobi un camí d’integració.\nReferint-se als desafiaments de les cultures urbanes i amb la visió positiva que el caracteritza, el papa Francesc diu que «és curiós que la revelació ens digui que la plenitud de la humanitat i de la història es realitza en una ciutat» i que «necessitem reconèixer la ciutat des d’una mirada contemplativa, això és, una mirada de fe que descobreixi el Déu que habita a les seves llars, als seus carrers, a les seves places. La presència de Déu acompanya les recerques sinceres que persones i grups realitzen per trobar suport i sentit a les seves vides» (EG 71). I nosaltres, tenim aquesta percepció?\nConeixent dins la ciutat ambients diversos marcats per grans diferències, hom descobreix fàcilment que el sentit de Déu hi és i assenyala un rumb de confiança en comunitats cristianes i en persones concretes. La fe i les obres de la fe en són testimoni. Tot això fa evident —com segueix dient el papa Francesc— que «Ell [Déu] viu entre els ciutadans promovent la solidaritat, la fraternitat, el desig de bé, de veritat, de justícia», i afegeix que «aquesta presència no ha de ser fabricada sinó descoberta, desvelada. Déu no s’amaga a aquells qui el busquen amb un cor sincer, encara que ho facin a les palpentes, de manera imprecisa i difusa».\nLa dificultat, doncs, no són les diferències, sinó que es posin seriosos obstacles al diàleg i a la convivència. Per això, l’actitud pastoral ha de ser apropar persones i conjuminar mentalitats, oferint l’Evangeli com a mitjà d’entesa i anunciant Jesús com a camí per arribar a Déu.\nCatalà Bisbe auxiliar de Barcelona, catalunya cristiana, diversió cultural, Papa Francesc, Sebastià Taltavull Anglada, un nou llindar Permalink


Appartement Guy Airoux França - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Airoux.\nAiroux, Airoux, França - Excel·lent ubicació - Veure al mapa\nConvenientment situat a Airoux, Appartement Guy és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Appartement Guy és compromet a que la seva estada sigui el més còmoda possible. Els clients de l'hotel poden gaudir de habitació familiar.\nA més, totes les habitacions ofereixen una gran varietat de comoditats com ara calefacció, ventilador, nevera, forn microones, renta vaixelles per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Appartement Guy no troba competidors en cap categoria.\nCal que informeu el Appartement Guy de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Airoux


Fabricant i proveïdor de màquines de neteja làser de la Xina | Zhancheng\n★ La màquina de neteja làser és una nova generació de productes d’alta tecnologia per al tractament de superfícies, ecològics i ecològics, de manera que la brutícia superficial, l’òxid o el recobriment s’evapora o es pela i elimina eficaçment els accessoris superficials o els revestiments superficials de l’objecte de neteja a gran velocitat. per aconseguir l'objecte de neteja net Procés.\n★La màquina de neteja làser és fàcil d’instal·lar, operar i realitzar l’automatització. És senzill d'utilitzar i pot eliminar oli de resina, taques, brutícia, cola, òxid, decoat, decoat i pintura a la superfície dels objectes.\n★Pot localitzar i netejar amb precisió la neteja de contacte, protegir la superfície de materials fràgils i eliminar eficaçment les partícules de contaminació a nivell de micres; és respectuós amb el medi ambient i no requereix consumibles; això no només significa que la neteja amb làser és eficaç, sinó que el procés de neteja és respectuós amb el medi ambient. A més, no utilitza agents de neteja químics, evitant així el dany al material causat per la corrosió química.\nModel de màquina ZCFC 1000\nPotència làser 1000W\nTemperatura de l'aigua 18-26℃\nTemperatura de treball 5-40℃\nAmplada d’escaneig ≤80mm\nPotència total 14000W\nMètode de refrigeració Refrigeració per aigua\nActualment, la neteja amb làser s’utilitza àmpliament a la indústria i s’afavoreix principalment a indústries com ara motlles, fabricació d’automòbils, restauració de relíquies culturals i construcció de vaixells. Molt utilitzat a la indústria, que pot reduir eficaçment el cost de manteniment de les empreses i millorar l’efecte de la neteja industrial\nAnterior: Màquina de marcatge làser de fibra tancada\nPròxim: Màquina de marcatge làser de fibra voladora


Coneixeu els vostres drets?: Convenció sobre els Drets de l'Infant\nTots els nens i nenes del món, neixen amb els mateixos drets (que són una facultat o norma que és té des del mateix moment de néixer), i és per això que l'any 1989 es va aprovar la Convenció sobre els Drets dels Infants que recull quins són aquests drets.\nPerò malauradament, no a tot el món es respecten aquests drets, i encara hi ha nens i nenes que pateixen fam, que estan malalts i no tenen medicines, que no poden anar a l'escola, que treballen fent feines molt dures, que viuen en països on hi ha guerra…\nPer aquest motiu, cada 20 de novembre se celebra a tot el món el Dia Universal del Nen, que a més de ser un dia de celebració, és un dia per donar a conèixer aquests drets i lluitar per la seva defensa i compliment, i per donar a conèixer la feina que realitzen moltes persones cada dia, perquè els infants tinguin un futur millor.\nEn Tom viu en un orfenat i lo agraden molt els animals. Per això, el dia que coneix la Lana, una nena que viu en un circ,...\nAquesta és la història d'un pollastre esplomat. Sí, nois, no té ni una ploma al cos. Es refreda constantment, té al·lèrgia...\nQuè és un nen? Un infant és una persona menor de 18 anys\nConvenció sobre els drets humans\n“Tots els éssers humans neixen lliures i iguals en dignitat i en drets. Són dotats de raó i de consciència, i han de comportar-se fraternalment els...\nJoc : Coneixes els teus drets?\nÉs un joc proposat per la Generalitat de Catalunya\nQuè es un dret?\nEl dret es pot definir com el conjunt de normes i lleis que hi ha en una societat.\nCalendari de la Fundació Pere Tarrés\n12 dels drets relacionats amb els mesos de l'any\nJoc : Los Niños tienen derechos\nJoc arribat des de Uruguai


Què hi ha de nou?: Sindicats i funcionaris no hauran de pagar taxes de determinats recursos\nSindicats i funcionaris no hauran de pagar taxes de determinats recursos\nEl Tribunal Suprem ha establert que els treballadors, els sindicats, els beneficiaris de la Seguretat Social, els funcionaris i el personal estatutari de l’Administració no hauran de pagar taxes quan s’interposen recursos de suplicació o cassació en l’ordre social.\nAixí ho ha acordat la Sala Social de l’alt tribunal en un ple no jurisdiccional en què s’ha pronunciat respecte a l’eventual inconstitucionalitat d’alguns preceptes de la Llei de Taxes.\nL’acord recorda que la norma ha generat múltiples dubtes als òrgans jurisdiccionals de l’ordre social. Per això, ha decidit fixar unes pautes interpretatives sobre això que serveixin de guia.\nLa Sala del Social esmenta la Llei 1/1996 d’Assistència Jurídica Gratuïta que estableix que tindran aquest benefici, amb independència de la inexistència de recursos, els treballadors i beneficiaris del sistema de Seguretat Social.\nEn el cas concret dels sindicats, l’acord esmenta la Llei Reguladora de la Jurisdicció Social que disposa que "els sindicats estaran exempts d’efectuar dipòsits i consignacions en totes les actuacions davant l’ordre social i gaudiran del benefici legal de justícia gratuïta quan s’exerceixin l’interès col·lectiu en defensa dels treballadors i beneficiaris de la seguretat social ".\n(Notícia publicada al web de la CGT Catalunya)\nEtiquetes de comentaris: Activitat sindical, Legislació


hello world - Els cibernèTICs\nSílvia Soto , 16 de Juny de 2015\t / 1694 0\nEls Cibernètics neix l’any 2015 amb l’objectiu de compartir novetats i ressenyes tecnològiques. Analitzarem, provarem i us explicarem com són i funcionen els nous dispositius amb els que treballem o que cauen a les nostres mans. Tampoc oblidarem les novetats en programari i apps tecnològiques.\nApassionats del món Apple centrarem part important de la nostra activitat a parlar d’aquesta marca i el seu sistema de programació. Tothom té els seus orígens (el Bloc d’Apple en català des del 2006) però en aquesta ocasió no només ens volem tancar a parlar d’Apple sinó que estem oberts als dispositius Android i altres aparells techies que creiem que puguin ser d’interès.\nTambé tindran cabuda les telecomunicacions, les xarxes socials i la domòtica. I per què no, la tecnologia familiar, la didàctica i en definitiva aquella que forma part de la nostra quotidianitat.\nMiquel Labòria, CEO de l’empresa tecnològica Bloks Telemàtics S.L., es dedica a la programació d’aplicacions mòbils, en entorns Apple i webApps multiplataforma. Actualment treballa a l’equip de mobile de l’empresa Vueling, és assessor tecnològic del Fútbol Club Barcelona i exerceix la docència a la Universitat Politècnica de Catalunya. L’any 2006 va crear el blog d’Apple en català, on va desenvolupar iPhoneCat (la traducció al català de l’iPhone, abans que aquesta fós oficial).\n“Pare de la nena i 2 nens més guapos del món, casat amb la @nuni_cuinetes. Fanàtic d’Apple, em dedico al desenvolupament d’Apps i al Social Media”\nSílvia Soto, sòcia i directora de Comunicació a Bloks Telemàtics S.L., es dedica a la comunicació corporativa, xarxes socials i elaboració de plans de comunicació. Organització, gestió i seguiment d’esdeveniments amb suport tecnològic (xarxes socials, socialmedia stream, UX/UI, anàlisi de resultats a través d’eines d’anàlisi propi com promotweets). Gestió de contingut web. Ponències i formació.\n“Aquesta seria la definició del que faig en el meu entorn professional. Però també m’agradaria explicar-vos una mica qui sóc. Apassionada de la meva família, de la gastronomia i la fotografia, intento plasmar aquestes tres passions en el meu blog més personal: Cuinetes”.\nSòcia i directora de Comunicació a Bloks Telemàtics S.L., es dedica a la comunicació corporativa, xarxes socials i elaboració de plans de comunicació. Organització, gestió i seguiment d’esdeveniments amb suport tecnològic (xarxes socials, socialmedia stream, UX/UI, anàlisi de resultats a través d’eines d’anàlisi propi com promotweets). Gestió de contingut web. Ponències i formació.


Teatre, xarrades i esport per a commemorar el Dia Internacional contra la Violència de Gènere a Almussafes | Almussafes\nLa Regidoria d'Igualtat de l'Ajuntament de la localitat organitza una setmana dedicada a conscienciar sobre aquest problema\nEl consistori implica al col·lectiu d'estudiants d'Educació Secundària Obligatòria i Batxillerat amb la representació d'una obra de teatre\nDel dijous 23 al dissabte 25 de novembre, Almussafes desenvoluparà una sèrie d'activitats per a commemorar el Dia Internacional Contra la Violència de Gènere. D'aquesta forma, la Regidoria d'Igualtat del consistori municipal ha programat diverses xarrades, una obra de teatre per a escolars, una sessió de ball esportiu i, com ja és tradició, una concentració enfront de l'edifici de l'ajuntament durant la qual es llegirà un manifest en repulsa per les víctimes de violència masclista registrades fins a hui.\nSegons el Ministeri de Sanitat, Serveis Socials i Igualtat del Govern d'Espanya, en el que portem d'any han mort assassinades un total de 44 dones a les mans de les seues parelles o exparelles, morts que han deixat 23 menors orfes. “Aquestes xifres, que desgraciadament no paren de créixer amb el pas de les setmanes, ha de tindre un rebuig ferm i unànime per part del conjunt de la societat i una resposta per part de les administracions públiques i l'Ajuntament d'Almussafes continuarà conscienciant als veïns i veïnes de la localitat de la necessitat d'eradicar aquesta xacra”, explica la regidora d'Igualtat, Davinia Calatayud.\nAqueix treball de conscienciació, que des del consistori municipal es duu a terme al llarg de tot l'any, viu els seus moments més àlgids durant els actes programats amb motiu de la commemoració del Dia Internacional contra la Violència de Gènere, una jornada reivindicativa que cada any se celebra el 25 de novembre i que el seu objectiu és “continuar alçant la veu a través de diferents iniciatives perquè els almussafenys i les almussafenyes de totes les edats coneguen aquest fenomen des de diversos punts de vista”, explica l'edil.\nEnguany, l'Ajuntament ha organitzat una agenda d'activitats que abastarà no solament la jornada del dissabte 25 de novembre sinó també els dos dies previs. D'aquesta forma, el dijous 23 de novembre, els alumnes d'ESO i Batxillerat de l'IES Almussafes gaudiran amb la representació en la sala d'actes del Centre Cultural del teatre-forum ‘#Follow #Unfollow’, a càrrec de la Fera Teatre. Andrea Nácher, Alba Juan, Xavi Raga, Pau Camps, Juan B. Ferris i Fernando Tébar oferiran una sèrie d'escenes que porten per títol ‘Em vol, no em vol’, Confia, no confia’, ‘Em mira, no em mira’, ‘Em crida, no em crida’ i ‘Em segueix, no em segueix’. Els esquetx serviran per a reflexionar i debatre sobre possibles circumstàncies en les quals es poden produir casos de violència de gènere.\nA la vesprada, a les 18 hores en el Centre de Formació de Persones Adultes, l'escriptora Rosa Roig i l'artista plàstica Manola Roig intervindran en una xarrada reivindicativa sobre les artistes organitzada per l'Associació de Dones Progressistes i l'Associació d'Alumnes del Centre de Formació de Persones Adultes a la qual es podrà accedir de forma gratuïta i que està oberta a tota la ciutadania.\nEl divendres 24 a les 12 hores es realitzarà la tradicional concentració solidària convocada per l'Associació de Dones Progressistes enfront de l'edifici consistorial i la lectura del manifest contra la violència de gènere. A les 16.30 hores, la Cafeteria del Centre Cultural acollirà una xarra-cafè en el qual s'abordarà la violència de gènere com un problema multidisciplinari. La jutge del jutjat de Violència de Gènere sobre la Dona del Partit Judicial Lara Esteve i el tinent responsable del lloc de la Guàrdia Civil d'Almussafes, Javier Muñoz, explicaran el procés que se segueix davant casos relacionats amb aquesta qüestió, després del que obriran un diàleg amb torn de preguntes perquè els assistents puguen plantejar tots els seus dubtes.\nPer a concloure, el dissabte 25 la Regidoria d'Igualtat anima als veïns i veïnes a participar en la iniciativa ‘Fem esport contra la violència de gènere’, en la qual es realitzarà una classe de ball cubà-llatí per a 50 persones. Per a participar en aquesta sessió, que es desenvoluparà en el Pavelló Poliesportiu Municipal de la localitat d'11.30 a 12.30 hores, és necessari inscriure's en la recepció d'aquesta infraestructura pública del 13 al 24 de novembre.